CELEX: 62017CN0331
Language: hr
Date: 2017-06-01 00:00:00
Title: Predmet C-331/17: Zahtjev za prethodnu odluku koji je 1. lipnja 2017. uputio Corte d’appello di Roma (Italija) – Martina Sciotto protiv Fondazione Teatro dell’Opera di Roma

18.9.2017   
            
            
               HR
            
            
               Službeni list Europske unije
            
            
               C 309/26
            
         Zahtjev za prethodnu odluku koji je 1. lipnja 2017. uputio Corte d’appello di Roma (Italija) – Martina Sciotto protiv Fondazione Teatro dell’Opera di Roma
   (Predmet C-331/17)
   (2017/C 309/32)
   Jezik postupka: talijanski
   
      Sud koji je uputio zahtjev
   
   Corte d’appello di Roma
   
      Stranke glavnog postupka
   
   
      Žaliteljica: Martina Sciotto
   
      Druga stranka u postupku: Fondazione Teatro dell’Opera di Roma
   
      Prethodno pitanje
   
   Protivi li se europskom propisu (osobito članku 5. Okvirnog sporazuma o radu na određeno vrijeme sklopljenog 18. ožujka 1999. iz Priloga Direktivi Vijeća 1999/70/EZ od 28. lipnja 1999. o Okvirnom sporazumu o radu na određeno vrijeme koji su sklopili ETUC, UNICE i CEEP (1)) nacionalni propis (odnosno članak 3. stavak 6. Uredbe sa zakonskom snagom od 30. travnja 2010. br. 64., koja je pretvorena, s izmjenama, u Zakon od 29. lipnja 2010. br. 100) koji, jer isključuje primjenu pravila o tome da je zapošljavanje na neodređeno vrijeme uobičajeni oblik radnog odnosa na radne odnose zaposlenika na određeno vrijeme opernih i simfonijskih ustanova, treba tumačiti na način da je riječ o potpunoj liberalizaciji radnih odnosa, a da nisu, čak i u slučaju trajanja dužeg od tri godine (ili drugog razdoblja), predviđene mjere o pretvaranju radnog odnosa (stabilizaciji) i/ili naknadi štete?
   
      (1)  SL L 175, str. 43. (SL, posebno izdanje na hrvatskom jeziku, poglavlje 5. svezak 4., str. 228.)